SAB bereik ooreenkoms oor bier | Maroela Media
Die SAB het 'n ooreenkoms met die regering bereik om sy voorraad – alkoholiese en nie-alkoholiese drankies – veilig van sy vervaardigingsaanlegte na sy depots te vervoer.
Maroela Media het verlede week berig die SAB het reeds begin om miljoene liter bier wat klaar gebrou is te stort omdat hy ingevolge die afsonderingsregulasies nie toegelaat is om drank te vervoer nie.
Die SAB het in daardie stadium sowat 132 miljoen liter bier – oftewel sowat 400 miljoen bottels – gehad, wat klaar gebrou is en in tenks gelê het. 'n Brouery mag net 'n sekere hoeveelheid gebroude bier stoor. Wanneer dié hoeveelheid bereik word, moet die bier na 'n stoorfasiliteit geskuif word.
Bergingsfasiliteite by al sewe SAB se brouery het hulle volle kapasiteit bereik en die onderneming moes weens die vervoerverbod van sy bier begin stort.
Die SAB het Maandag gesê hy het nou 'n ooreenkoms met die regering bereik wat hom toelaat om die voorraad oor die volgende paar weke te verskuif – en 'n verlies aan aksynsbelasting van nagenoeg R500 miljoen vir die regering te verhoed.
"Die SAB wil sy dank aan die regering betuig. Die besluit in dié moeilike tye is 'n duidelike aanduiding dat ons kan en moet saamwerk om oplossings te vind om die inkomste van die meer as 250 000 Suid-Afrikaners in die SAB se breë waardeketting te beskerm," het die maatskappy gesê.
Die verkoop en verspreiding van alkohol bly op vlak 4 van die afsonderingstydperk steeds verbode.
algehele afsondering SAB
Miljoene rande se dwelms op boot gekry
Why should they still have to pay R500mil, after losing much more product than that? Sounds stupid to me. I personally feel the government should pay them.
" SAB wil net sy dank betuig aan die regering " hou op gatkruip asb ! ! Die regering is vir absoluut niks goed nie , net mooi niks ! !
Nou is ek sommer die oorlog in. Net omdat die regering weer R500 miljoen kan maak, word die skuif nou skelik goedgekeur.
Hierdie besluitnemers is uiters "biased"
Ek se ook ons moet ophou gatkruip en se wat ons wil se. Gaan ons hulle bedank oor ons mag asemhaal!!?? Nee…nie hierdie perd nie! Ons moet ophou om polities korrek te wil wees en ons lewens en ekonomie terug vat met of sonder die lot! Basta met julle!
Hoekom moet daar vir elke liewe en klein ding geveg word. Het hierdie ANC KGB komittee nie verstand nie? Daar is sekere prosese wat nie eers deur 'n lockdown kan gekeer word nie….hy gaan op sy eie aan. Kan mens dink in 'n plek soos Duitsland die geskree as brourye aankondig hulle gaan duisende liters bier in die drein afgooi? Soos in die sigarette saga speel die ANC altyd vir tyd. Kan ek voorstel as 'n maatskappy of 'n individuele die ANC nou wil hof toe vat dat daar nie eers gese word of gevra word nie. Doen dit en… Lees meer »